Conform unor surse din cadrul coaliției PSD – PNL, a fost stabilit "de principiu"candidatul comun pentru Primăria Capitalei. Acesta ar urma să fie liberalul Sebastian Burduja.
Candidatura lui Burduja ar urma să fie anunțată în cursul zilei de duminică, dacă ultimele obiecții vor fi înlăturate. Conform acelorași surse, unii membri ai PNL au temeri că susținerea lui Burduja la Primăria Capitalei ar putea fi condiționată de susținerea,în toamnă, a unui candidat unic din partea PSD la alegerile prezidențiale.
Sebastian Burduja este șeful filialei PSD București și ministru al Energiei. Anterior, în cabinetul Ciucă, el a ocupat funcția de ministru al Cercetării, Inovării și Digitalizării.
Referindu-se la posibila sa candidatură la Primărie, Burduja a declarat pentru Realitatea Plus: "Trebuie aleasă cea mai bună persoană. (…) Nu mă sperie nimic. Aș fi ipocrit să stau pe margine și să mă uit cum Bucureștiul se face praf. Bucureștenii nu mai vor nici varianta anterioară. Își doresc schimbare. Eu scriu o carte despre planul meu pentru București. Sunt bucureștean, sunt pasionat de București.
Eu sunt o opțiune, vom vedea ce spun sondajele și ce decid conducerile celor două partide. Dacă voi fi desemnat candidat, sută la sută îl bat pe Nicușor Dan!"
Deasemenea, el a mai declarant:"Cred că alegerile locale sunt într-o altă logică decât alegerile prezidențiale, discutăm de două momente diferite în timp. Alegerile prezidențiale sunt în două tururi, un alt public, mult mai larg, nu cred că așa se pune problema. Trebuie să găsim împreună cel mai bun candidat".
Aceleași surse mai afirmă și că ar fi fost stabilit candidatul din fruntea listei coaliției pentru alegerile europarlamentare. Aceasta ar fi Ramona Chiriac, șefa reprezentanței Comisiei Europene la București. Pe lângă ea, ar mai fi fost agreate și alte nume pentru poziția de independent, printre care se numără Cristina Bâtlan, fondatorul "Musette", Elisabeta Lipă, renumită canotoare, și Oana Gheorghiu, membră fondatoare a Asociaţiei "Dăruieşte Viaţă"